Τότεναμ Χότσπερ

Η Τότεναμ Χότσπερ (αγγλικά: Tottenham Hotspur) είναι αγγλική ομάδα ποδοσφαίρου η οποία ιδρύθηκε το 1882 και έχει έδρα της το Λονδίνο. Η ομάδα είναι γνωστή απλώς ως Tottenham (Τότεναμ, προφέρεται: [ˈtɒtᵊnəm]) καθώς και με το παρατσούκλι Spurs (Σπιρούνια).

 Η ομάδα ιδρύθηκε το 1882, ως Χότσπουρ Φ.Κ., και έπαιξε στο πρωτάθλημα του νότου ως το 1908, όταν εισήλθε στη δεύτερη τη τάξει κατηγορία του Αγγλικού ποδοσφαίρου. Πριν από αυτήν την άνοδο, η Τότεναμ είχε κατακτήσει το κύπελλο Αγγλίας το 1901, και έγινε η μόνη ομάδα που δεν συμμετείχε σε μεγάλη κατηγορία από την ίδρυση του συστήματος Φούτμπολ Λιγκ. Από τότε, η Τότεναμ έχει κερδίσει το κύπελλο Αγγλίας ακόμα 7 φορές, το πρωτάθλημα 2 φορές, το Λιγκ Καπ 4, το Κύπελλο ΟΥΕΦΑ 2, ενώ έχει κατακτήσει και το Κύπελλο Κυπελλούχων. Η κατάκτηση του τελευταίου το 1963 έκανε την Τότεναμ την πρώτη αγγλική ομάδα που κατέκτησε ευρωπαϊκό τίτλο. Στον τελικό, που διεξήχθη στις 15 Μαΐου του 1963 στο Ρότερνταμ της Ολλανδίας, η Τότεναμ συνέτριψε την Ατλέτικο Μαδρίτης με 5-1. Τη σεζόν 1960-61 έγινε η πρώτη ομάδα που κατέκτησε το νταμπλ τον 20ο αιώνα. Η Τότεναμ κατόρθωσε να εισέλθει για πρώτη φορά στην ιστορία της στους ομίλους του Τσάμπιονς Λιγκ το 2010, αφού απέκλεισε την ελβετική Γιουνγκ Μπόις, αφού έχασε 3-2 στο εκτός έδρας πρώτο ματς, την διέσυρε με 4-0 στο Γουάιτ Χαρτ Λέιν, με μεγάλο πρωταγωνιστή τον Πίτερ Κράουτς, οποίος πέτυχε χατ τρικ. Τερμάτισε πρώτη σε έναν πολύ δύσκολο πρώτο όμιλο, έχοντας να αντιμετωπίσει την κάτοχο του τρεμπλ Ίντερ, την πρωταθλήτρια Ολλανδίας Τβέντε και την τριταθλήτρια Γερμανίας Βέρντερ Βρέμης. Σε 6 αγώνες είχε 11 βαθμούς. Νίκησε εντός έδρας και τις 3 αντιπάλους της (4-1 την Τβέντε, 3-1 την Ίντερ και 3-0 τη Βέρντερ), ενώ εκτός έδρας έφερε 2 ισοπαλίες (2-2 με τη Βέρντερ και 3-3 με την Τβέντε), ενώ έχασε ηρωικά από την Ίντερ με 4-3. Από αυτό το ματς έγινε ξακουστός στην Ευρώπη ο Γκάρεθ Μπέιλ, αφού ενώ η Τότεναμ έχανε με 4-0 από το πρώτο ημίχρονο, πήρε από το χέρι την ομάδα του και με χατ τρικ στο δεύτερο μέρος την οδήγησε ένα βήμα πριν την ισοπαλία (4-3)! Στη φάση των 16 κληρώθηκε με την ιστορική Μίλαν. Όλοι την είχαν ξεγραμμένη και ως απόλυτο αουτσάιντερ για την πρόκριση. Κι όμως. Κέρδισε εκτός έδρας στο πρώτο ματς 0-1 με γκολ του Κράουτς, ενώ στο δεύτερο με ηρωική εμφάνιση από τον Γκαλάς, κατάφερε και έμεινε στο 0-0, ώστε να πάρει την ιστορική πρόκριση στα προημιτελικά. Εκεί αντιμετώπισε την πολυνίκη του θεσμού Ρεάλ Μαδρίτης. Από τη Ρεάλ αποκλείστηκε χάνοντας 4-0 εκτός έδρας και 0-1 εντός. Η Τότεναμ κατάφερε για ακόμη μία σεζόν να εισέλθει στους ομίλους της κορυφαίας διασυλλογικής διοργάνωσης του κόσμου τερματίζοντας την προηγούμενη σεζόν στην Πρέμιερ Λιγκ 3η. Κληρώθηκε σε έναν πολυ δύσκολο όμιλο έχοντας να αντιμετωπίσει την δευτεραθλήτρια, Μπαρτσελόνα, την Ίντερ και την πρωταθλήτρια Ολλανδίας Αϊντχόβεν. Η Τότεναμ παρουσιάστηκε ως το αουτσάιντερ καθώς οι πιο πολλοί πίστευαν ότι θα προκριθούν η Μπαρτσελόνα και η Ίντερ, η Τότεναμ όμως κατάφερε να εξασφαλίσει τη συμμετοχή της στους 16 του Τσάμπιονς Λιγκ μόλις την 6η και τελευταία αγωνιστική χάρη στην ισοπαλία που έφερε η Αϊντχόβεν στην έδρα της Ίντερ με τελικό σκορ 1-1 και την ηρωική ισοπαλία 1-1 της Τότεναμ μέσα στο Καμπ Νου. Σε έξι αγωνιστικές η Τότεναμ μετρούσε δύο νίκες δύο ισοπαλίες και δύο ήττες. 2-4 ήττα από την Μπαρτσελόνα, 2-1 ήττα με ανατροπή από την Ίντερ στο Μιλάνο, 2-2 ισοπαλία με την Αϊντχόβεν και 1-1 με την Μπαρτσελόνα και νίκη 1-0 επί της Ίντερ στο Γουέμπλεϊ και 2-1 νίκη επί της Αϊντχόβεν επίσης στο Γουέμπλεϊ. Έτσι η ομάδα του Βόρειου Λονδίνου κατάφερε μετά δυσκολίας να εξασφαλίσει την πρόκρισή της στους 16 όπου εκεί αντιμετώπισε την δευτεραθλήτρια Ντόρτμουντ, ένας φαινομενικά δύσκολος αγώνας στον οποίο όμως η Τότεναμ δεν είχε την παραμικρή δυσκολία απέναντι στους Βεστφαλούς τους οποίος κέρδισε 3-0 στο Λονδίνο και 0-1 στη Γερμανία. Έτσι με δύο ισάριθμες νίκες Απέναντι στην Ντόρτμουντ με συνολικό σκορ 4-0 η Τότεναμ μπορούσε να συνεχίσει το ευρωπαϊκό της ταξίδι για τα προημιτελικά του Τσάμπιονς Λιγκ εκεί όπου θα αντιμετώπιζε μία γνώριμη της την Μάντσεστερ Σίτι. Έτσι όλοι την είχαν ξεγραμμένη και ως το απόλυτο αουτσάιντερ για την πρόκριση και όμως η Τότεναμ με Νίκη 1-0 στο στάδιο Τότεναμ Χότσπερ και ηρωική εμφάνιση της ομάδας σε ένα από τα ωραιότερα και συναρπαστικότερα παιχνίδια των τελευταίων ετών στο Τσάμπιονς Λιγκ έχασε ηρωικά 4-3 στο Έτιχαντ. Όμως το γκολ του Φερνάντο Γιορέντε στο 74ο λεπτό της αναμέτρησης και έτσι χάρη στα τρία εκτός έδρας γκολ και το 1-0 υπέρ τής του πρώτου αγώνα η Τότεναμ κατάφερε να ξεπεράσει το εμπόδιο τής Σίτυ και να μπορέσει να συνεχίσει το ταξίδι της για τα ημιτελικά του Τσάμπιονς Λιγκ για πρώτη φορά έπειτα από 57 ολόκληρα χρόνια όπου εκεί βρέθηκε αντιμέτωπη με μία ακόμα ολλανδική ομάδα τον Άγιαξ αυτή τη φορά όμως όχι για τους ομίλους στους οποίους είχε αντιμετωπίσει την πρωταθλήτρια Αϊντχόβεν αλλά για τα ημιτελικά της κορυφαίας αυτής διοργάνωσης. Ο πρώτος αγώνας που διεξήχθη στο Λονδίνο, η τρομερή ομάδα του Άγιαξ κατάφερε να κερδίσει την Τότεναμ εκτός έδρας με σκορ 1-0 και να βάλει βάσεις πρόκρισης για τον τελικό. Στον επαναληπτικό όμως που διεξήχθη στις 8 Μαΐου του 2019 στην Γιόχαν Κρόιφ Αρίνα του Άμστερνταμ η Τότεναμ βρέθηκε στο 35ο λεπτό να χάνει με 2-0(μάλιστα στα συνολικά γκολ έχανε με 3-0!!!)με το οποίο βέβαια σκορ έχανε μέχρι το 53ο λεπτό!! Από εκεί και έπειτα όμως άλλαξαν όλα. Ο Λούκας Μόουρα στο 54' έκανε το 2-1 για τους Σπερς βάζοντας στους ξανά στο παιχνίδι στο 58' ξανά ο ίδιος παίκτης έστειλε την μπάλα στα δίχτυα του Αντρέ Ονάνα για να γράψει το 2-2 και να βάλει φωτιά στη Γιοχαν Κρόϊφ Αρίνα. Φτάνοντας όμως στο 95ο λεπτό η Τότεναμ δεν μπορούσε να βρει το πολυπόθητο τρίτο γκολ που χρειαζότανε για να προκριθεί μιας και ήταν πολύ καλύτερη ομάδα από τον Άγιαξ καθώς τελείωσε το παιχνίδι με 26 φάσεις έναντι 14 του Άιαντα και εκεί που φαινόταν σχεδόν διαφαινόταν η επική πρόκριση της ολλανδικής ομάδας στον τελικό έπειτα από 23 ολόκληρα χρόνια ο Λούκας Μόουρα με το τρίτο του προσωπικό τέρμα είχε άλλη άποψη και έτσι κατάφερε να στείλει την Τότεναμ στον τελικό του Τσάμπιονς Λιγκ για πρώτη φορά στην ιστορία της και μάλιστα με τεράστια ανατροπή με σκορ 2-3 στην Ολλανδία και συνολικό σκορ 3-3 χάρη στα περισσότερα εκτός έδρας τέρματα. Έτσι τα Σπιρούνια αντιμετώπισαν την έτερη αγγλική φιναλίστ Λίβερπουλ στον τελικό της Μαδρίτης που διεξήχθη την 1η Ιουνίου στο Ουάντα Μετροπολιτάνο, ηττήθηκαν με 2-0, χάνοντας την ευκαιρία να κατακτήσουν το πρώτο Τσάμπιονς Λιγκ της ιστορίας τους και να γίνουν η έκτη ομάδα που κατακτά και τα τρία Ευρωπαϊκά τρόπαια (Τσάμπιονς Λιγκ, Γιουρόπα Λιγκ, Κύπελλο Κυπελλούχων), κάτι που έχουν καταφέρει οι επίσης Αγγλικές Τσέλσι και Μάντσεστερ Γιουνάιτεντ. Έπειτα από πολλές αλλαγές, αλλά χωρίς να αλλάξει το κύριο θέμα του σήματος που είναι ο πετεινός με τη μπάλα στα πόδια, από το 2006 έχουμε το σημερινό σήμα. Αυτή η αλλαγή ήταν μία πιο μοντέρνα πινελιά στο κλασικό σήμα. Πρόκειται για έναν πιο λιτό πετεινό και μία μπάλα του παλαιού ποδοσφαίρου στα πόδια του, μαζί με το όνομα της ομάδας. Ο σύλλογος υποστηρίζει ότι στο σήμα αυτό διατηρούνται πολλά από τα στοιχεία του ονόματος, ενώ τονίζει και την πρωτοτυπία του. Εξέλιξη του εμβλήματος Έχουν γίνει πολλές αλλαγές στη δομή και το σχήμα της φανέλας, όπως και την εταιρία που την κατασκευάζει, όμως τις περισσότερες φορές είδαμε ένα στοιχείο: το μπλε σε όλες τις αποχρώσεις του. Η πρώτη στολή της Τότεναμ ήταν ολόκληρο σκούρη μπλε, ενώ η σημερινή πρώτη αποτελείται από άσπρη φανέλα, που μέχρι πέρσι είχε κάποιες λεπτομέρειες στο πάνω μέρος της, από σκούρο μπλε σορτσάκι, το οποίο επίσης μέχρι πέρσι είχε μία τριγωνική λεπτομέρεια στο κάτω δεξιά μέρος του, και από άσπρες κάλτσες. Η τωρινή εταιρία κατασκευής φανέλας της Τότεναμ είναι η αναπτυσσόμενη συνεχώς Under Armour, με τις δυο πλευρές να έχουν συμβόλαιο συνεργασίας μέχρι το 2017. Στις 16 Ιανουαρίου 2012, η ​​ομάδα ανακοίνωσε ότι ο σύλλογος είχε μεταφερθεί σε ιδιωτική ιδιοκτησία μετά τη διαγραφή των μετοχών που είχαν εφαρμοστεί κατά την λήξη της διαπραγμάτευσης για την προηγούμενη Παρασκευή 13 Ιανουαρίου. Πλέον, το 85% των μετοχών της Τότεναμ το κατέχει η εταιρία επενδύσεων που έχει επικεντρωθεί στον αθλητισμό και τα ΜΜΕ ENIC International Ltd. Χρέη προέδρου του συλλόγου εκτελεί ο διευθύνων σύμβουλος της ENIC, Ντανιέλ Λίβι. Η Τότεναμ έχει μεγάλη βάση οπαδών στο Ηνωμένο Βασίλειο, κυρίως από το Βόρειο Λονδίνο. Πέντε φορές μεταξύ 1946 και 1969 η Τότεναμ είχε τη μεγαλύτερη προσέλευση στην Αγγλία. Υπάρχουν, επίσης, λέσχες φίλων Τότεναμ σκορπισμένες σε κάθε γωνιά του πλανήτη. Οι οπαδοί της Τότεναμ έχουν αντιπαλότητες με διάφορους συλλόγους, κυρίως εντός Λονδίνου. Ο σφοδρότερος είναι αυτός με τη γειτονική Άρσεναλ. Επίσης, υπάρχουν αξιοσημείωτες αντιπαλότητες και με άλλες 2 ομάδες του Λονδίνου, την Τσέλσι και τη Γουέστ Χαμ. Ο σύλλογος, έχει μεγάλο αριθμό Εβραίων οπαδών, και αυτό έχει οδηγήσει σε εκδηλώσεις αντισημιτικών προκλήσεων εναντίον των οπαδών της Τότεναμ. Οι τελευταίοι, ενωμένοι -ανεξάρτητα από καταγωγή ή θρήσκευμα- ενάντια στις ρατσιστικές προκλήσεις, υιοθέτησαν το παρατσούκλι Υids (υποτιμητική προσφώνηση για τους Εβραίους). Πολλοί οπαδοί υιοθέτησαν το χαρακτηρισμό Υid ως ένδειξη υπερηφάνειας, προκειμένου να εξουδετερώσουν την προσβολή. Η Τότεναμ είχε για έδρα το γήπεδο Γουάιτ Χαρτ Λέιν το οποίο από το 2006 αποτελούνταν από 36.110 θέσεις. Άνοιξε τις πύλες του στις 4 Σεπτεμβρίου 1899. Επίσης το γήπεδο αυτό χρησιμοποιούσε η Εθνική Αγγλίας κάτω των 21 ετών. Τη δεκαετία του 70 το Γουάιτ Χαρτ Λέιν είχε 70.000 θέσεις γιατί τότε το χρησιμοποιούσαν οι Λόντον Μόραχς, ομάδα Αγγλικού Μπέισμπολ η οποία το 1998 διαλύθηκε και έτσι έδωσαν καθίσματα σε άλλες ομάδες που ήθελαν περισσότερη χωρητικότητα στα γήπεδα τους. Στις 30 Οκτωβρίου 2017 ο σύλλογος ανακοίνωσε ότι στον τωρινό χώρο θα φτιαχτεί καινούργιο γήπεδο. Η καινούργια περιοχή συμπεριλαμβάνει εγκαταστάσεις για τον ελεύθερο χρόνο, καταστήματα, μουσείο της ομάδας, παγοδρόμιο κ.α. Το νέο γήπεδο άνοιξε στις 3 Απριλίου 2019 και είναι χωρητικότητας 62.062 θέσεων. Το όλο πρότζεκτ κόστισε 1 δισεκατομμύριο λίρες και είναι το ακριβότερο γήπεδο στην ιστορία. Ο πρώτος αγώνας βρήκε νικήτρια την Τότεναμ με νίκη 2-0 επί της Κρίσταλ Πάλας. 2 Πρωταθλήματα Αγγλίας 1951 ,19618 Κύπελλα Αγγλίας 1901, 1921, 1961, 1962, 1967, 1981, 1982, 19914 Λιγκ Καπ Αγγλίας 1971, 1973, 1999, 20087 Σούπερ Καπ Αγγλίας 1921, 1951, 1961, 1962, 1967*, 1981*, 1991* (* μοιράστηκε το τρόπαιο)2 Κύπελλα UEFA 1972, 19841 Κύπελλο Κυπελλούχων Ευρώπης 1963 Μεγαλύτερη νίκη: 13-2, με την Κρου Αλεξάντρα, 1960 Μεγαλύτερη ήττα: 0-7, από τη Λίβερπουλ, 1978 Ρεκόρ προσέλευσης: 75.038, με τη Σάντερλαντ, 1938 Περισσότεροι πόντοι πρωταθλήματος: 77, 1984-85 Περισσότερα γκολ: 307, Χάρι Κέιν Περισσότερες συμμετοχές: 854, Στιβ Πέριμαν Περισσότερα γκολ σε μία σεζόν: 49, Κλιβ Άλεν Γηραιότερος παίκτης: 40 και 345 ημερών, Μπραντ Φρίντελ, 2012 Νεαρότερος παίκτης: 16 χρονών και 295 ημερών, Τζον Μπόστοκ, 2008 Ακριβότερη μεταγραφή (πληρωμή): 16.750.000 στην Διναμό Ζάγκρεμπ για τον Λούκα Μόντριτς Ακριβότερη μεταγραφή (είσπραξη): 100.000.000 από τη Real Madrid για τον Gareth Bale 1987 Γκάρι Μάμπατ 1988 Κρις Γουάντλ 1989 Έρικ Θόρστβεντ 1990 Πολ Γκασκόιν 1991 Πολ Άλεν 1992 Γκάρι Λίνεκερ 1993 Ντάρεν Άντερτον 1994 Γιούργκεν Κλίνσμαν 1995 Τέντι Σέριγχαμ 1996 Σολ Κάμπελ 1997 Σολ Κάμπελ 1998 Νταβίντ Τζινόλα 1999 Στέφεν Καρ 2000 Στέφεν Καρ 2001 Νέιλ Σούλιβαν 2002 Σιμόν Ντέιβις 2003 Ρόμπι Κιν 2004 Ζερμέν Ντεφόε 2005 δεν βγήκε 2006 Ρόμπι Κιν 2007 Ντίμιταρ Μπερμπάτοφ 2008 Ρόμπι Κιν 2009 Άαρον Λένον 2010 Μάικλ Ντόουσον 2011 Λούκα Μόντριτς 2012 Σκοτ Πάρκερ 2013 Γκάρεθ Μπέιλ Τελευταία ενημέρωση: 12 Νοεμβρίου 2021Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA. Επίσημος ιστότοπος